### 24.    Beslutning om samarbejde med taskforcen om et analyse- og udviklingsforløb på børnehandicapområdet

**Åbent**

Sagsnr.: 326-2020-75381       J.nr.: 27.12.00           Dokumentnr.:
326-2020-315179

**Sagstype**

Beslutning.

**Resume og sagens baggrund**

Social- og Indenrigsministeriet har inviteret Kalundborg
Kommune til at deltage i et samarbejde med ministeriets taskforce om et
længerevarende analyse- og udviklingsforløb på børnehandicapområdet.

**Indstillinger**

Direktøren indstiller, at Kalundborg Kommune indgår et
samarbejde med taskforcen i en 2-årig periode med opstart d. 1. maj 2021.

**Behandling**

Børn- og Familieudvalget, Økonomiudvalget,
Kommunalbestyrelsen.

**Sagsfremstilling**

Kalundborg Kommune er af Social- og Indenrigsministeriet
inviteret til at deltage i et samarbejde med taskforcen om et længerevarende
analyse- og udviklingsforløb på børnehandicapområdet. Administrationen deltog
d. 22. oktober på et møde med Socialstyrelsen om rammerne for deltagelse i forløbet.
Invitationen er vedlagt i bilag.

*Beskrivelse af taskforcen*

Taskforcen på
handicapområdet er et tilbud med baggrund i satspuljemidler og er et samarbejde
mellem Ankestyrelsen og Socialstyrelsen. Formålet med taskforcen er at støtte
kommunerne i at styrke kvaliteten i sagsbehandlingen på handicapområdet for
både børn og voksne.

Der er i
taskforcen fokus på at fremme læring og kapacitetsopbygning. Forløbet er
2-årigt og bygget op med en analysedel, en udviklingsperiode og afsluttende med
en status.

*Sammenhæng til igangværende initiativer*

Samarbejdet med taskforcen ligger i god forlængelse af en
række initiativer som Fagcenter Børn og Familie allerede har sat i gang. [adresse]
har fokus på læring og vedvarende at arbejde på at blive bedre og øge kvaliteten
i sagsgange. De implementerede initiativer er blandt andet:

·
Birgit Kristiansen

Stepping
Stones er et kursusprogram for forældre til børn mellem 2-12 år med forskellige
funktionsnedsættelser. Programmet lægger vægt på, at det er forældrene, der
kender deres børn og derfor selv vælger, hvilke problemer der skal arbejdes
med, og hvilke strategier de vil benytte. Kalundborg Kommune har valgt at
fastholde indsatsen efter en 2-årig projektperiode.

·
Bedre koordination i indsatserne og opnormering

Socialstyrelsen
har fra oktober 2019 givet i alt kr. 2.820.000 til projektet *”Sammen om Familien”*
til at afprøve modeller for én koordinerende sagsbehandler til børn og unge med
handicap. Projektet indebærer blandt andet en opnormering med særlige
kompetencer i forhold til sagsbehandling på børnehandicapområdet.

**Økonomiske konsekvenser**

Tilbuddet er udgiftsneutralt. [adresse] bidrager med
konsulentbistand.

**Børn- og Familieudvalgets møde
den 2. december 2020:**

Børn- og Familieudvalget anbefaler indstillingen.

**Økonomiudvalgets møde den 9.
december 2020:**

Anbefales.

**Bilag**

|  |  |
| --- | --- |
| Brev til Kalundborg Kommune med tilbud om taskforceforløb | 326-2020-327477 |